खेती-किसानी
चना और गेहूं बीज की कीमत में दोगुनी बढ़ोतरी
जिले में 1 अरब 67 करोड़ रुपए कर्ज लेकर खरीफ फसल लेने वाले 68 हजार किसानों पर बढ़ा बोझ
एक अरब 67 करोड़ रुपए कर्ज लेकर खरीफ फसल लगाने वाले जिले के 68 हजार किसानों पर फिर बोझ बढ़ने वाला है। यह बोझ रबी फसल का होगा। खरीफ सीजन में सूखे की समस्या से जूझ रहे किसानों को रबी फसल का बीज खरीदने के लिए दोगुनी कीमत देनी होगी।
वैसे तो जिले में 90 हजार किसान है, लेकिन 68 हजार किसान कर्ज लिए हैं। इससे ऐसे किसानों को आर्थिक समस्याओं का सामना करना पड़ रहा है। कृषि विभाग इस साल 95 हजार हेक्टेयर रकबे में रबी फसल की तैयारी में जुटी है। वहीं शासन ने चना व गेहूं के बीज कीे कीमत में इस बार इजाफा किया है, वह भी दोगुना। ऐसे में किसान चिंतित हैं। क्योंकि पहले से ही कम फसल होने की वजह से किसान परेशान है। मोटी रकम की व्यवस्था करेंगे तब जाकर रबी फसल के बीज ले पाएंगे। इतना ही नहीं पिछले साल मिलने वाली सब्सिडी इस साल मिल पाएगी या नहीं, यह भी संस्पेंश बना हुआ है।
किसानों का मानना है कि इस बार उम्मीद के अनुरूप धान उत्पादन नहीं हुआ है। जिले में इस साल 4 हजार 290 नए किसानों ने पंजीयन कराए हैं। पिछले वर्ष 86 हजार 504 किसानों ने धान बेचने के लिए पंजीयन कराया था। धान बेचने वालों की संख्या में इजाफा हुआ है।
धान का उत्पादन कम होने से पहले से ही चिंतित हैं किसान
20 प्रतिशत भूमि में गेहूं की फसल
जिल में रबी के कुल में रकबे में 40 प्रतिशत भूमि पर चने की फसल ली जाती है। गेहूं भी 20 प्रतिशत भूमि में ली जाती है लेकिन इस बार बीज की कीमत में बढ़ोतरी होने के साथ ही किसानों की माथे पर चिंता की लकीरें नजर आ रही है। पिछले साल की अपेक्षा इस साल चना और गेहूं के बीज में लगभग दोगुनी बढ़ोतरी कर दी गई है। ऐसे में कृषि विभाग के लक्ष्य की पूर्ति हो पाएगी या नहीं।
रबी फसल का लक्ष्य 95 हजार हेक्टेयर
जिले में एक लाख 80 हजार हेक्टेयर रकबे में खरीफ सीजन में विभिन्न फसल बोए जाते है। 80 प्रतिशत रकबे में धान की फसल होती है। रबी फसल में 95 हजार हेक्ट. में दलहन-तिलहन फसल का लक्ष्य रखा जाता है। जिसमें 50 प्रतिशत क्षेत्र में धान की फसल ली जाती है। किसान कामता प्रसाद साहू, यशवंत, दिलीप, कुलेश्वर साहू का कहना है कि चना और गेहूं बीज की कीमत में हर साल बढ़ोतरी की जाती है। इसलिए किसान धान को महत्व देते हैं।
400 से अधिक गांव सूखे की चपेट में
खरीफ में धान की फसल पहले ही चौपट हो चुकी है। सरकारी आंकड़े अनावरी रिपोर्ट के आधार पर जिले के 400 से अधिक गांव की कृषि भूमि सूखे की चपेट में है। बाकी स्थानों पर भी फसल की उत्पादन क्षमता इस बार घटी है। ऐसे में किसानों को दोहरी मार झेलना पड़ रहा है। वहीं राहत के नाम पर अब तक शासन ने घोषणा अनुरूप पहल नहीं की है। ऐसे में किसानों के हाथ अभी खाली है।
चना व गेहूं बीज की कीमतों में वृद्धि शासन तय करता है। इसमें हम कुछ नहीं कर सकते। 95 हजार हेक्टेयर में रबी फसल ली जाएगी। यशवंत केराम, कृषि, उपसंचालक
जानिए दलहन-तिलहन की कीमत का अंतर
बीज वर्ष 2015 वर्ष 2016 अंतर
गेहूं ऊंचा 2050 3000 950
गेहूं बौना 2110 2400 290
चना नया 3600 7250 3650
चना पुराना 3800 5850 2050
तिवड़ा 3200 3600 400
अलसी नया 4000 5000 1000
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva bho_Deva bho_Deva awa_Deva